Vier skoolkinders verdrink buite PTA | Maroela Media
Die polisie se duikeenheid in die dam waar vier kinders verdrink het. Foto: Etienne Creux / Pretoria News
Vier skoolkinders het oor die naweek op 'n plaas buite Pretoria verdrink.
Pretoria se nooddienste het Sondagoggend om 08:00 'n oproep ontvang om te sê die vier seuns word vermis. Hulle was Saterdag vir die laaste keer gesien toe hulle in 'n mensgemaakte besproeiingsdam op die plaas gaan swem het.
Volgens Nomasonto Ndlovu, 'n woordvoerder van die Tshwane-metro, het die Tshwane-nooddienste en die polisie se duikeenheid 'n soektog van stapel gestuur. "Die vier seuns se liggame is binne 30 minute in die dam gekry. Hul liggame was in 'n radius van 2m uit mekaar gevind. Hulle was tussen 9 en 12 jaar oud," het Ndlovu gesê. Die seuns van Mamelodi is Remember Mosoma (12), Nthapeleng Laka (11), Mpho Mamabolo (9) en Nkosinathi Masilela (9).
"Bose" man met klippe doodgegooi
Die kinders was tussen 6 en 11? En dan direk daarna word hulle ouderdomme gegee as oudste 12 en jongste 9? Word die berigte nie geproeflees voor dit gepubliseer word nie?